Neon Genesis Evangelion

Το ***Neon Genesis Evangelion*** (ιαπωνικά: 新世紀エヴァンゲリオン,  Χέπμπορν: *Shinseiki Evangerion*) είναι ιαπωνική τηλεοπτική σειρά anime επιστημονικής φαντασίας. Η σεναριογράφηση και η σκηνοθεσία της έγινε από τον Χιντεάκι Άννο, ο οποίος επίσης σκηνοθέτησε τις επακόλουθες ταινίες, η παραγωγή από την εταιρεία Gainax και η σύνθεση της μουσικής από τον Σίρο Σάγκισου. Η σειρά αποτελείται από 26 επεισόδια που προβλήθηκαν για πρώτη φορά στον τηλεοπτικό σταθμό Tokyo TV από τις 4 Οκτωβρίου του 1995 έως τις 27 Μαρτίου του 1996.

Η σειρά ήταν τεράστια επιτυχία και ένα πολιτιστικό φαινόμενο. Θεωρείται μια απο τις πιο σημαντικές σειρές στην ιστορία των anime. Παρ'ολ'αυτά, τα δύο τελευταία επεισόδια της σειράς ήταν αρκετά αμφιλεγόμενα, καθώς ήταν πολύ πιο αφηρημένα, υπερρεαλιστικά και ψυχολογικά απο την υπόλοιπη σειρά, μια αλλαγή για την οποία ορισμένοι πιστεύουν οτι ευθύνονταν οικονομικά προβλήματα. Την σειρά ακολούθησαν δύο ταινίες, το *,* μια ανακεφαλαίωση των γεγονότων της σειράς, και το *[[The End of Evangelion]]*, το οποίο παρουσίαζε ένα εναλλακτικό τέλος. Το *[[The End of Evangelion]]* είναι αναγνωρισμένο αλλα και επίμαχο για την πειραματική, συμβολική και πολύπλοκη φύση του. Το 2007 άρχισε μια νέα τετραλογία ταινιών Evangelion με όνομα Rebuild of Evangelion , οι οποίες υπηρετούν ως μια ανάπλαση των γεγονότων της αρχικής σειράς.

## Ιστορία-Πλοκή
Τα γεγονότα που διαδραματίζονται στη σειρά λαμβάνουν χώρα το 2015 μ.Χ., δεκαπέντε χρόνια μετά την καταστροφική *Δεύτερη Πρόσκρουση* (Second Impact) που σύμφωνα με επίσημες πηγές προκλήθηκε από πρόσκρουση μετεωρίτη στη Γη. Κατά τη Δεύτερη Πρόσκρουση, αφανίστηκε ο μισός πληθυσμός της γης καθώς και έκλεινε ο άξονας της. Την περίοδο που η ανθρωπότητα επανέρχεται από αυτή την καταστροφή, το Τόκυο-3 (η τρίτη αναδόμηση της πόλης του Τόκυο) δέχεται επιθέσεις από τεράστιες οντότητες που καλούνται Άγγελοι. Τα συμβατικά όπλα δεν είναι αποτελεσματικά ενάντια στους Αγγέλους και η μόνη γνωστή άμυνα είναι τα Ευαγγέλια (Evangelions ή EVAS). Τα EVAS είναι τεράστια ανθρωπόμορφα ρομπότ των οποίων η κατασκευή και λειτουργία ελέγχεται από τον παραστρατιωτικό οργανισμό NERV. 

Διοικητής της NERV και επιθεωρητής των EVAS είναι ο Γκέντο Ίκαρι, ο οποίος, κατά την έναρξη των γεγονότων που αφηγείται η σειρά, αποστέλλει την διευθύντρια επιχειρήσεων της NERV και υφιστάμενή του, Μισάτο Κατσουράγκι, να βρει τον Σίντζι Ικάρι (14χρονο γιο του Γκέντο, ο οποίος εγκαταλείφθηκε από τον πατέρα του σε μικρή ηλικία), και να τον μεταφέρει στην κεντρική βάση της NERV, με σκοπό να γίνει πιλότος του ασταθούς Evangelion Unit 01 (Εν συντομία Eva-01 ή Unit 01). Εκεί, ο μελαγχολικός Σίντζι γνωρίζει και άλλους πιλότους EVAS (αρχικά την Ρέι Αγιανάμι και έπειτα την Άσουκα Λάνγκλι Σόριου), οι οποίοι φαίνονται αποστασιοποιημένοι ή εχθρικοί. Η σειρά περιστρέφεται γύρω από τον Σίντζι, καθώς ο ίδιος προσπαθεί να προσαρμόσει τη ζωή του γύρω από την ευθύνη του πολέμου, τη διαχείριση των συναισθημάτων του, την κοινωνικοποίησή του (στη δουλειά αλλά και στο σχολείο), όλα με την ήδη επιβαρυμένη ψυχολογική του κατάσταση. 

## Επιρροές
Η σειρά ξεκινά σαν ένα συμβατικό άνιμε με ανθρωπόμορφα ρομπότ, αλλά σύντομα η δράση μεταφέρεται σε χρονικές αναδρομές και αναλύσεις των προσωπικοτήτων των βασικών χαρακτήρων, όπως του Σίντζι Ίκαρι και των άλλων παιδιών που πιλοτάρουν τα *Ευαγγέλια*. Ο δημιουργός και σκηνοθέτης, Χιντεάκι Άννο, έπασχε για αρκετό καιρό από κατάθλιψη. Μεγάλο μέρος της σειράς βασίζεται στις εμπειρίες του αντιμετωπίζοντας την ασθένεια και στις γνώσεις που απέκτησε επί της ψυχαναλυτικής θεωρίας, από την ψυχοθεραπεία στην οποία υποβλήθηκε. Ως αποτέλεσμα αυτού, μέσω των χαρακτήρων της σειράς παρουσιάζονται διάφορες πνευματικές διαταραχές και προβλήματα της ψυχικής υγείας όπως η κατάθλιψη, το μετατραυματικό σοκ και η αγχώδης διαταραχή του αποχωρισμού.

## Άλλα μέσα
### Ταινίες
Τη σειρά ακολούθησαν δύο ταινίες, το ** και το *[[The End of Evangelion]]*, κάθε μία εκ των οποίων προβλήθηκε για πρώτη φορά το 1997. Το *Death and Rebirth* είναι μία σύμπτυξη των επεισοδίων της σειράς με μία προσθήκη του πρώτου μισού του *The End of Evangelion* (*Rebirth*), ενώ το *The End of Evangelion* είναι μία επέκταση του 26ου επεισοδίου της σειράς που έχει ως στόχο μία εναλλακτική παρουσίαση του τέλους της σειράς. Οι ταινίες αυτές επανακυκλοφόρησαν ως μία, μετά από κάποιες περικοπές, με τίτλο *Revival of Evangelion*, το 1998. Τέλος, κυκλοφόρησαν δύο επιπρόσθετα DVD με υπό-τίτλο *Genesis Reborn* και *Resurrection*. Περιλαμβάνουν τα τελευταία έξι επεισόδια και εκτεταμένες εκδόσεις (Director's cut) των επεισοδίων 21, 22, 23 και 24 της σειράς.

Το *The End of Evangelion* έλαβε διθυραμβικές κριτικές, έχοντας χαρακτηριστεί ως μία απο τις καλύτερες ταινίες anime όλων των εποχών και αριστούργημα του Χιντεάκι Άννο.

To 2007 κυκλοφόρησε το *Evangelion: 1.0 You Are (Not) Alone.* Πρόκειται για το πρώτο μέρος της τετραλογίας *Rebuild of Evangelion*, η οποία πρόκειται ουσιαστικά για remake της κανονικής σειράς, καθώς αφηγείται την ίδια ιστορία. Τα επόμενα δύο μέρη, *Evangelion: 2.0 You Can (Not) Advance* και *Evangelion: 3.0 You Can (Not) Redo* κυκλοφόρησαν το 2009 και το 2012 αντίστοιχα, ενώ το τελευταίο μέρος, *Evangelion: 3.0+1.0* κυκλοφόρησε το 2021.

## Παραπομπές


## Εξωτερικοί σύνδεσμοι

* Επίσημη ιστοσελίδα (ιαπωνικά)

Κατηγορία:Anime με πρωτότυπο σενάριο
Κατηγορία:Anime και manga επιστημονικής φαντασίας
Κατηγορία:Anime και manga mecha
Κατηγορία:Neon Genesis Evangelion
Κατηγορία:Σειρές anime
Κατηγορία:Gainax
Κατηγορία:Ρομπότ στη μυθοπλασία
Κατηγορία:Αποκαλυπτικά anime και manga